Sve ljubitelje brzine sutra u Ženevi čeka prava poslastica - Rimčev novi električni superautomobil. Ako je suditi po globalnom uspjehu Concept_One električnog superautomobila, i novi automobil čeka zvjezdani uspjeh, no zasigurno ne i bez jednako velikih očekivanja.

Mate Rimac nije ostao dužan fanovima i u najavnim objavama na Facebooku istaknuo je jednu bitnu stvar o automobilu koji će predstaviti u utorak, točno u 14:30u Ženevi - njegov novi automobil ima nevjerojatnih 1914 konjskih snaga!

"Predstavljate elektranu ili šta? I kako se to prenosi na podlogu? I jeste li vi normalni?" napisao je u komentaru ispod objave jedan korisnik Facebooka.

Rimac je objavio i kratki video u kojem se vide dijelovi tog novog superautomobila, ali samo kako bi pobudio već ionako visoku znatiželju svih ljubitelja automobila.

Strpit ćemo se. Do sutra.